- Hindi News
- National
- लमीनी में वाटर सप्लाई के 76 अवैध कनेक्शन मिले, पांच साल का बिल भरने पर होंगे रेगुलर
लमीनी में वाटर सप्लाई के 76 अवैध कनेक्शन मिले, पांच साल का बिल भरने पर होंगे रेगुलर
गर्मी के मौसम से पहले टीम ने भरे पानी के सैंपल
नगरनिगम की वाटर सप्लाई एंड सेनिटेशन ब्रांच की सर्वे टीम ने लमीनी एरिया में 76 अवैध कनेक्शनों को प्वाइंट आउट किया है। इनमें इंप्रूवमेंट ट्रस्ट की 0.46 एकड़ स्कीम के प्लाट होल्डर भी शामिल हैं। सर्वे टीम में इंचार्ज अश्विनी शर्मा इंस्पेक्टर कमल चड्डा ने बताया कि 0.46 एकड़ स्कीम लमीनी में बने सभी मकान मालिकों को पिछले 11 साल से पानी और सीवरेज की सुविधा नगर निगम की ओर से दी जा रही है, लेकिन आज तक किसी प्लाट या मकान मालिक ने मकान बनवाने से लेकर एक भी बिल जमा नहीं करवाया। अश्विनी शर्मा ने बताया कि उक्त स्कीम के तहत बने मकान मालिकों को जानकारी होने के चलते उन्हें जुर्माना नहीं डाला जाएगा, लेकिन 2005 से अब तक का बिल उन्हें जमा करवाना होगा। उन्होंने कहा कि अगर उनके मकान की रजिस्ट्री बाद की है तो वह उसी समय से अब तक का बिल दे सकता है। शर्मा ने बताया कि उक्त एरिया में कुछ प्लाट मालिक प्लाटों का कमर्शियल यूज कर रहे हैं, लेकिन उसका कोई टैक्स निगम को नहीं दिया जा रहा, प्लाटों में झुग्गियां बनाकर किराए पर दी गई हैं सभी की डिटेल बनवा ली गई है, इन्हेें जल्द नोटिस इश्यू किए जाएंगे।
बूथ अलाटमेंट में पुरानों को तरजीह, 10 तक करें अप्लाई
पठानकोट| जिलाप्रबंधकीय कांप्लेक्स मलिकपुर में विभिन्न कार्यों के लिए बूथ अलॉट में तहसील और एसडीएम दफ्तर में बूथ चलाने वालों को प्राथमिकता दी जाएगी। बूथ अलाटमेंट के लिए 10 मार्च को शाम 5 बजे तक एप्लीकेशन जमा कराई जा सकती है। इसकी जानकारी प्रशासनिक अधिकारियों के साथ बैठक के बाद डीसी अमित कुमार ने दी। उन्होंने बताया कि इसमें तहसील एसडीएम कांप्लेक्स के पुराने काम कर रहे कंप्यूटर, फोटो स्टेट, वसीका, स्टांप फरोश को प्राथमिकता दी जाएगी।
सुजानपुर| सेहतविभाग की ओर से गर्मी के मौसम को ध्यान में रखते हुए पानी की स्वच्छता के लिए मुहिम चलाई। इसके तहत मंगलवार को स्वास्थ विभाग की टीम की ओर से पानी के सैंपल लेने शुरू किए गए। इंस्पेक्टर अविनाश शर्मा ने बताया कि उनकी टीम की ओर से सिविल अस्तपाल सुजानपुर और कलियारी मोड के पास से पानी के सैंपल लिए गए। इन सैंपलों को चंडीगढ़ में जांच के लिए भेजा जाएगा। इसकी रिपोर्ट के आधार पर अगली कारवाई की जाएगी। उन्होंने बताया कि इसी प्रकार जिले के अन्य क्षेत्रों से भी सैंपल लिए जाएंगे। इस सैंपलिंग का उद्देश्य इन क्षेत्रों में भूमिगत जल की गुणवत्ता की जांच करना है। इस मौके पर इंस्पेक्टर रघुवीर अत्री, राजेंद्र कुमार, विकास दीप, रतन शर्मा, आरएन बसोत्रा और रमेश कुमार मौजूद थे।
tgl_Latn sot_Latn hin_Deva hin_Deva hin_Deva hin_Deva kas_Deva hin_Deva hin_Deva